Tájékoztató a szakdolgozatok készítéséhez

Jelen tájékoztató a szakdolgozatkészítés adminisztratív folyamatához ad segítséget. A szakdolgozatkészítéssel kapcsolatos szabályzat a <http://www.gpk.bme.hu/images/gepeszkar/doku/Szabalyzatok/2015/Szakdolgozat-es-diplomaterv-szabalyzat.pdf> oldalon elérhető. Az itt nem tárgyalt ügyek esetében a mindenkori érvényes szabályzat a mérvadó.

# A témaválasztás folyamata

A szakdolgozatkészítés tulajdonképpen már a félév kezdete előtt elkezdődik. A hallgatónak meg kell találni a számára legmegfelelőbb témát. Amennyiben nem talál olyan céget, aki fogadná, úgy a Tanszék ad ki számára. A szakdolgozat téma keresését érdemes már a szakdolgozatkészítés féléve előtt akár több hónappal elkezdeni. A Tanszék szorgalmazza a cégeknél végzett szakdolgozatkészítést, mert ezzel a hallgató azon kívül, hogy alaposan megismerkedik az ipari környezettel, elsajátíthatja az iparban szokásos munkavégzéshez szükséges képességeket és az egyetemen megszerzett ismeretek alkalmazását.

A Tanszék felé az első oktatási hét 3. napjáig kell jelezni a szakdolgozat készítési szándékot.

Amennyiben a határidőre nem sikerül megfelelő céget ill. témát találni, akkor a Tanszék a lehetőségekhez mérten oszt ki feladatot, melyet a hallgató köteles elfogadni.

A szakdolgozat készítés (és csak a szakdolgozat készítés) bejelentését a Tanszék felé az erre rendszeresített űrlapon kell megtenni. A bejelentő lap a <http://manuf.bme.hu/?page_id=3701> címen található űrlap kitöltése után automatikusan elkészül és azt a rendszer a megadott e-mail címre elküldi. A teljesen kitöltött és a céggel által is aláírt bejelentő lap leadásának határideje az első oktatási hét 3. napja, az adminisztráció ügyfélfogadási idejének végéig. A határidő után csak dékáni engedéllyel van módunk dolgozattémát befogadni. Az interneten végzett kitöltés esetén az adatok megadása után a rendszer elkészíti a bejelentő lapot, mely letölthető, kinyomtatható. Az céges aláírással rendelkező bejelentő lapokat az első oktatási hét péntekéig, az ügyfélfogadási idő végéig van lehetőség leadni. Amennyiben ez nem történik meg, a Tanszék nem ad feladatkiírást és a Szakdolgozatkészítés tárgyról a hallgatót lejelentkezteti.

# A témavezető felkérése

Amennyiben már ismert az elvégzendő feladat témája, úgy a hallgató közvetlenül is felkeresheti és felkérheti a témában jártas tanszéki kollégát a témavezetésre. A tanszéki kollégák kompetenciái a [www.manuf.bme.hu](http://www.manuf.bme.hu) oldal Munkatársak aloldalán megtalálhatók. Amennyiben erre nem kerül sor, de a dolgozatkészítés bejelentés megtörtént a tanszéki adminisztráción, akkor a tanszéki felelős jelöl ki témavezetőt az egyes kollégák leterheltségét figyelembe véve. A témavezetőnek joga van arra, hogy az általa meghirdetett témákra jelentkező hallgatók közül válasszon.

A hallgató és témavezető összerendelése után a témavezetőnek kell elkészítenie a hivatalos feladatkiírást. A feladatkiírást a témavezető, tanszékvezető és a dékán írja alá. A feladkiírást legkésőbb az 5. oktatási hét végéig a tanszéki adminisztráción át kell venni! Az aláírt változatot a későbbiekben a dolgozatba bele kell kötni, ezért fontos a kiírás épségben történő megőrzése a dolgozat bekötéséig.

# A szakdolgozat követelményei

A szakdolgozat készítésével kapcsolatos útmutató a Kar honlapjáról tölthető [ezen a linken](http://www.gpk.bme.hu/images/gepeszkar/doku/Szabalyzatok/2015/6-melleklet(SZD&DT&ZV&SZGY_Szabalyzat)_Utmutato.pdf) keresztül. A dolgozat elkészítéséhez használható sablon [innen](http://www.gpk.bme.hu/images/gepeszkar/doku/Szabalyzatok/2015/7-melleklet(SZD&DT&ZV&SZGY_Szabalyzat)_SZD_DT_forma_egyoldalas_HUN.docx) tölthető le.

# A szakdolgozat titkosítása

Amennyiben a cég a szakdolgozat titkosítását kéri, az oktatási dékánhelyettestől e-mailben és írásban kell engedélyt kérni a dolgozat elzártan kezelésre.

Titkosított szakdolgozat esetén a [titkosítási záradékot](http://www.gpk.bme.hu/images/gepeszkar/doku/Szabalyzatok/2015/9-melleklet(SZD&DT&ZV&SZGY_Szabalyzat)_A_korlatozott_hoazzaferes_zaradekanak_szovege.docx) is be kell kötni a dolgozatba.

# A szakdolgozat beadása

A szakdolgozat pontos beadási határidejét a feladatkiírás tartalmazza, de rendszerint a szorgalmi időszak utolsó napja a határidő. Késedelmes leadás esetén a szakdolgozatkészítés eredménye elégtelen.

# A dolgozat bírálata

A dolgozatot a témavezető és egy témavezető által felkért bíráló bírálja külön elbírálja. A bírálat szempontjait [innen](http://www.gpk.bme.hu/images/gepeszkar/doku/Szabalyzatok/2015/2-melleklet(SZD&DT&ZV&SZGY_Szabalyzat)_Ertekelo_pontozolap.docx) töltheti le. Ez egyben iránymutatást is ad a dolgozat készítéséhez.

# GY.I.K.

A gyakran ismételt kérdéseket és a válaszokat a <http://manuf.bme.hu/?page_id=2329#gyik> oldalon találja.

# Fontos határidők

|  |  |
| --- | --- |
| 1. oktatáti hét 3. napja 12:00 | Szakdolgozat bejelentés interneten keresztül |
| 1. oktatási hét utolsó napján 12:00 | Céges aláírással rendelkező bejelentő lap leadása a tanszéki adminisztráción |
| 2. oktatási hét péntek 12:00 | Feladatkiírás elkészítése a témavezetővel közösen |
| 5. oktatási hét péntek 12:00 | A hitelesített feladatkiírások átvétele a tanszéki adminisztráción |
| 14. oktatási hét utolsó napja 12:00 | Az elkészült szakdolgozat beadása a témavezetőnek |

A tájékoztatót készítette: Farkas Balázs Zsolt, 2015.08.21.